CELEX: E2007C0029
Language: fi
Date: 2007-02-19 00:00:00
Title: EFTAn valvontaviranomaisen päätös N:o 29/07/KOL, tehty 19 päivänä helmikuuta 2007 , Norjan esittämän suunnitelman hyväksymisestä eläintarhoissa pidettävien lintujen rokottamiseksi ennalta ehkäisevästi korkeapatogeenistä lintuinfluenssaa vastaan

24.5.2007   
            
            
               FI
            
            
               Euroopan unionin virallinen lehti
            
            
               L 132/40
            
         EFTAn VALVONTAVIRANOMAISEN PÄÄTÖS
   
   N:o 29/07/KOL,
   tehty 19 päivänä helmikuuta 2007,
   Norjan esittämän suunnitelman hyväksymisestä eläintarhoissa pidettävien lintujen rokottamiseksi ennalta ehkäisevästi korkeapatogeenistä lintuinfluenssaa vastaan
   EFTAN VALVONTAVIRANOMAINEN, joka
   OTTAA HUOMIOON Euroopan talousalueesta tehdyn sopimuksen ja erityisesti sen 109 artiklan ja pöytäkirjan 1,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1,
   OTTAA HUOMIOON ETA-sopimuksen liitteessä I olevan I luvun 3.1.5 kohdassa tarkoitetun asiakirjan neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (1), sellaisena kuin se on mukautettuna ETA-sopimukseen sopimuksen pöytäkirjalla 1, ja erityisesti sen 56 artiklan 2 kohdan ja 57 artiklan 2 kohdan,
   OTTAA HUOMIOON Norjaan sovellettavan säädöksen ETA-sopimuksen liitteessä I olevan I luvun johdanto-osan 3(b) kohdassa tarkoitettuja menettelyjä noudattaen, komission päätös 2006/474/EY, tehty 6 päivänä heinäkuuta 2006, toimenpiteistä, joilla estetään influenssa A-viruksen H5N1-alatyypin aiheuttaman korkeapatogeenisen lintuinfluenssan leviäminen jäsenvaltioiden eläintarhoissa ja virallisesti hyväksytyissä yhteisöissä, laitoksissa ja keskuksissa pidettäviin lintuihin, sekä päätöksen 2005/744/EY (2) kumoamisesta,
   OTTAA HUOMIOON 14 päivänä helmikuuta 2007 tehdyn EFTAn valvontaviranomaisen päätöksen N:o 22/07/KOL, jossa asiasta vastaavaa kollegion jäsentä kehotetaan hyväksymään päätös, jos päätösluonnos on EFTAn eläinlääkintäkomitean lausunnon mukainen,
   sekä katsoo seuraavaa:
   Lintuinfluenssa on siipikarjan ja lintujen tarttuva virustauti, joka aiheuttaa kuolleisuutta ja häiriöitä, jotka voivat nopeasti saavuttaa epitsoottiset mittasuhteet ja aiheuttaa siten vakavan uhan eläinten terveydelle ja kansanterveydelle sekä vähentää jyrkästi siipikarjankasvatuksen kannattavuutta.
   Koska eläintarhoissa ja virallisesti hyväksytyissä yhteisöissä, laitoksissa ja keskuksissa pidettävät linnut elävät eristyksissä eivätkä yleensä pääse kosketuksiin siipikarjan tai muiden vankeudessa pidettävien lintujen kanssa, ne eivät aiheuta saastumisriskiä siipikarjalle tai muille vankeudessa pidettäville linnuille, ja kun otetaan huomioon eläintarhoissa pidettävien lintujen arvo, niiden ennalta ehkäisevä rokottaminen saattaa olla asianmukainen ehkäisevä lisätoimenpide.
   Direktiivissä 2005/94/EY vahvistetaan säännöt muun muassa vankeudessa pidettävien lintujen, kuten eläintarhoissa pidettävien lintujen, ennalta ehkäisevien rokotusten käyttöönotosta lintuinfluenssan torjumiseksi, ja siinä säädetään ETA:n EFTA-valtioiden velvollisuudesta toimittaa siipikarjan tai muiden vankeudessa pidettävien lintujen ennalta ehkäisevää rokottamista koskevat suunnitelmansa EFTAn valvontaviranomaisen hyväksyttäväksi.
   Päätöksessä 2006/474/EY vahvistetaan tietyt vaatimukset bioturvallisuustoimenpiteille, joilla ehkäistään influenssa A -viruksen H5N1-alatyypin aiheuttaman erittäin patogeenisen lintuinfluenssan esiintymistä ETA:n EFTA-valtioiden eläintarhoissa ja virallisesti hyväksytyissä yhteisöissä, laitoksissa ja keskuksissa pidettävissä linnuissa luonnonvaraisen eläimistön suojelemiseksi ja biologisen monimuotoisuuden säilyttämiseksi.
   Päätöksessä 2006/474/EY vahvistetaan myös eläintarhoissa ja virallisesti hyväksytyissä yhteisöissä, laitoksissa ja keskuksissa pidettävien lintujen ennalta ehkäisevälle rokottamiselle säännöt, joita ETA:n EFTA-valtioiden tulisi noudattaa, jos ne pitävät tällaisten lintujen rokottamista tarpeellisena, ja siinä säädetään ETA:n EFTA-valtioiden velvollisuudesta toimittaa eläintarhoissa pidettävien lintujen rokottamista koskevat suunnitelmansa EFTAn valvontaviranomaisen hyväksyttäväksi.
   EFTAn valvontaviranomainen on läheisessä yhteistyössä Euroopan komission kanssa tutkinut Norjan direktiivin 2005/94/EY ja päätöksen 2006/474/EY mukaisesti toimittamia suunnitelmia ennalta ehkäisevistä rokotuksista lintuinfluenssaa vastaan, ja näin ollen ne voidaan hyväksyä.
   Tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,
   ON TEHNYT TÄMÄN PÄÄTÖKSEN:
   
               1)
            
            
               Hyväksytään Norjan 15 päivänä toukokuuta 2006 direktiivin 2005/94/EY 56 artiklan 2 kohdan ja päätöksen 2006/474/EY 4 artiklan mukaisesti toimittama suunnitelma eläintarhoissa pidettävien lintujen ennalta ehkäisevästä rokottamisesta korkeapatogeenistä lintuinfluenssaa vastaan.
            
         
               2)
            
            
               EFTAn valvontaviranomainen toimittaa Euroopan komissiolle Norjan toimittaman suunnitelman ennalta ehkäisevistä rokotuksista ja siihen mahdollisesti tehtävät muutokset ETA-sopimuksen 109 artiklan 2 kohdan mukaisesti.
            
         
               3)
            
            
               Tämä päätös tulee voimaan 19 päivänä helmikuuta 2007.
            
         
               4)
            
            
               Tämä päätös on todistusvoimainen englannin kielellä.
            
         
      Tehty Brysselissä 19 päivänä helmikuuta 2007
      
         
            EFTAn valvontaviranomaisen puolesta
         
         Bjørn T. GRYDELAND
         
         
            Puheenjohtaja
         
         Niels FENGER
         
         
            Johtaja
         
      
   
   
      (1)  EUVL L 10, 14.1.2006, s. 16.
   
      (2)  EUVL L 187, 8.7.2006, s. 37.